钦定古今图书集成/明伦汇编/官常典/第732卷 > 林梦正
## 钦定古今图书集成/明伦汇编/官常典/第732卷 > 林梦正

按《辍畊录》：“溧阳儒学教授林梦正，字古泉，吾乡人。中
书以著述荐得官。是岁，贼众寇溧阳，获其魁张某。先
生问曰：‘尔何人也’？应曰：‘我父为军千户，红巾入境，逼
我父为帅。父以年老，不堪从事，令我代’。先生痛骂之
曰：‘尔之父祖，世为国家臣子，而尔忍伪耶’？既而其势
复盛，竟夺张去。下令曰：‘生得林教授者有赏’。先生匿”
他处，搜得。张曰：“前日骂我者，非尔耶？”先生曰：“然。”张曰：
“降我，则俾尔为元帅，同享富贵。”先生曰：“尔伪也，我何
为降？”再三终不屈。缚于树，不解衣冠而杀之。